cyanic-selkie/wikianc huggingface dataset:
অ্যাপোলো ১৩
অ্যাপোলো ১৩ চাঁদের ভূত্বকে অবতরণের উদ্দেশ্যে প্রেরিত তৃতীয় মনুষ্যবাহী মহাকাশ অভিযান। এটি মার্কিন যুক্তরাষ্ট্রের নাসা পরিচালিত অ্যাপোলো প্রোগ্রামের একটি অংশ। অভিযানের ক্রু ছিলেন কমান্ডার জেমস লভেল, পরিচালনা মডিউলের পাইলট জ্যাক সুইগার্ট ও চান্দ্র মডিউলের পাইলট ফ্রেড হেইজ। ১৯৭০ সালের ১১ই এপ্রিল এই নভোযানকে পৃথিবী থেকে উৎক্ষেপণ করা হয়। যাত্রা শুরুর দুই দিন পর অর্থাৎ ১৩ই এপ্রিল অ্যাপোলোর অক্সিজেন ট্যাংকে একটি ফুটো হয়ে যাওয়ায় বিস্ফোরণ ঘটে। এই বিস্ফোরণে সার্ভিস মডিউল বিপুল ক্ষতিগ্রস্ত হয় এবং অক্সিজেন ও বিদ্যুৎশক্তি সরবরাহে ভয়াবহ বিঘ্ন দেখা দেয়। ক্রূরা তখন চান্দ্র মডিউলটিকে মহাকাশে একটি লাইফবোট হিসেবে ব্যবহার করে। পরিচালনা মডিউল তখনও সক্রিয় ছিল, কিন্তু পৃথিবীর বায়ুমণ্ডলে প্রবেশে পুনঃপ্রবেশের মত ক্ষমতা ধরে রাখার খাতিরে সেই মডিউলটিও নিষ্ক্রিয় করে দেয়া হয়। শক্তি, কেবিনের তাপমাত্রা এবং বহনযোগ্য জল সংক্রান্ত প্রচুর সমস্যা সত্ত্বেও ক্রূরা অবশেষে পৃথিবীতে ফিরে আসতে সক্ষম হয়েছিল। এজন্যই এই অভিযানটিকে "সফল ব্যর্থতা" হিসেবে আখ্যায়িত করা হয়।
হাম্পটি ডাম্পটি
হাম্পটি ডাম্পটি হলো ইংরেজি ভাষায় একটি শিশুতোষ ছড়ার চরিত্র। প্রাথমিক অবস্থায় এটি সম্ভবত একটি ধাঁধাঁ ছিল। এটি ইংরেজি-ভাষী বিশ্বে সবচেয়ে বেশি জানা ছড়াগুলোর অন্যতম। হাম্পটি ডাম্পটিকে সাধারণত নরত্বারোপিত ডিম হিসেবে চিত্রিত করা হয়; যদিও ছড়ায় তাকে সেভাবে বর্ণনা করা হয় না। ইংল্যান্ডে আঠারো শতকের শেষ দিকে এটি প্রথম রেকর্ড করা হয় এবং এর সুর নেওয়া হয় ১৮৭০ সালে জেমস উইলিয়াম ইলিয়টের ন্যাশনাল নার্সারি রাইম অ্যান্ড নার্সারি সংস হতে। তবে এর উৎস এবং প্রকৃত অর্থ স্পষ্টভাবে জানা যায় না।
কথা
ছড়াটি ইংরেজি ভাষার সবচেয়ে পরিচিত ছড়াগুলোর মধ্যে অন্যতম। ১৯৫৪ সালে প্রাপ্ত দলিল অনুসারে ছড়ার কথা হলো: Humpty Dumpty sat on a wall, Humpty Dumpty had a great fall. All the king's horses and all the king's men Couldn't put Humpty together again.
আম্বালা রেলওয়ে বিভাগ
দিল্লি রেল বিভাগ, ফিরোজপুর রেলওয়ে বিভাগ, লখনউ এনআর রেলওয়ে বিভাগ এবং মোরাদাবাদ রেলওয়ে বিভাগ হল এনআর জোনের অধীনে অন্যান্য রেলওয়ে বিভাগ যার সদর দপ্তর নতুন দিল্লিতে অবস্থিত।
ইতিহাস
আম্বালা বিভাগ ১ জুলাই ১৯৮৭ তারিখে অস্তিত্ব লাভ করে যখন দিল্লি বিভাগ থেকে ৬৩৯ কিমি ট্র্যাক এবং ফিরোজপুর বিভাগ থেকে ৩৪৮ কিমি ট্র্যাক এর অধীনে স্থানান্তরিত করা হয় এবং এটি ১৫ আগস্ট ১৯৮৮ থেকে সম্পূর্ণরূপে চালু হয়। এর ৬২% অংশ পাঞ্জাব এবং বাকি অংশ হরিয়ানায় (আম্বালা-যমুনানগর এবং আম্বালা-কুরুক্ষেত্র লাইন), চণ্ডীগড় এবং হিমাচল প্রদেশ ( ইউনেস্কোর বিশ্ব ঐতিহ্য কালকা-সিমলা রেল সহ), উত্তরপ্রদেশ (আম্বালা-যমুনানগর-সাহারানপুর-দিল্লি লাইনের আম্বালা-যমুনানগর অংশ), এবং রাজস্থান (পাতিয়ালা-অভোয়ার-গঙ্গানগর লাইন)। এর ১৪১টি স্টেশন রয়েছে।
রেলওয়ে স্টেশন এবং শহরের তালিকা
তালিকায় আম্বালা রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। যাত্রীদের জন্য স্টেশন বন্ধ -
শিকরেঠুঁটি সাগর কাছিম
শিকরেঠুঁটি সাগর কাছিম বা বাজঠোঁটি সামুদ্রিক কাছিম (hawksbill sea turtle) (দ্বিপদ নাম: Eretmochelys imbricata) হচ্ছে একটি সাগর কাছিম।এই প্রজাতির কাছিম মধ্য আটলান্টিক এবং ইন্দো-প্রশান্ত, মহাসাগর এলাকা জাপান থেকে অস্ট্রেলিয়া এবং ব্রিটিশ দ্বীপপুঞ্জ থেকে ব্রাজিল পর্যন্ত বিস্তৃত।
সংরক্ষণ
১৯৮২ সালে, সংকটাপন্ন প্রজাতিসমূহের প্রথম আইইউসিএন লাল তালিকায় শিকরেঠুঁটি সাগর কাছিমকে বিপন্ন প্রজাতি হিসেবে অন্তর্ভুক্ত করা হয়। বিভিন্ন পুনঃমূল্যায়নের মধ্য দিয়ে এই বিপন্ন অবস্থান বলবত থাকে ১৯৮৬, ১৯৮৮, ১৯৯০, ১৯৯৪ সাল পর্যন্ত; যতদিন না ১৯৯৬ সালে এদেরকে মহাবিপন্ন অবস্থানে মূল্যায়িত করা হয়।
কুমড়া
কুমড়া দুই রকমের হয়; যেমন- মিষ্টিকুমড়া মিষ্টিকুমড়া এবং চালকুমড়া। মিষ্টিকুমড়া ফলজাতীয় সবজি যা কিউকারবিটেসি পরিবারের প্রধান গণ কিউকারবিটার কয়েকটি প্রজাতি। মিষ্টিকুমড়ার আকার পেটমোটা গোল এবং পাকা অবস্থায় এর ভিতরের অংশ উজ্জ্বল কমলা বর্ণের হয়ে থাকে। চালকুমড়া বা জালিকুমড়া Benincasa গণভুক্ত; এটি সবুজ রঙের হয়।
এর বিচি মৃদভেদী অঙ্কুরোদগমের মাধ্যমে হয়ে থাকে।
জিহান আক্তাস
থাম্ব|ছবিতে তুর্কি লেখক, গবেষক এবং সাংবাদিক জিহান আক্তাস। জিহান আক্তাস (জন্ম ১৫ জানুয়ারি, ১৯৬০) (তুর্কি: Cihan Aktaş) একজন তুর্কি লেখক, গবেষক এবং সাংবাদিক। তিনি তুর্কি কবি ও লেখক উমিট আকতাসের বোন।
ছোট গল্প সংকলনগুলির জন্য সর্বাধিক পরিচিত আকতাস তার সেরা বিক্রেতা উপন্যাস রাইট লং লেটারস টু মি এবং তার সু-গবেষণামূলক ধারাভাষ্য বই দ্য পোয়েট্রি অফ দ্য ইস্ট: ইরানি সিনেমা  সহ কথাসাহিত্য এবং নন-ফিকশন চল্লিশটিরও বেশি বই প্রকাশ করেছেন যা এই বিষয়ে একটি একাডেমিক প্রিয়। তিনি ১৯৮০-এর দশকে একজন রাজনৈতিক সংবাদপত্রের কলামলেখক ছিলেন, তিনি তার গবেষণাপত্র এবং তুরস্কে এক মর্মান্তিক সামাজিক রূপান্তরের অভিজ্ঞতা সম্পন্ন নারীদের উপর নিবন্ধগুলি কেন্দ্রীভূত করেছিলেন; এবং নারী শোষণ, লিঙ্গ ও পরিচয়ের রাজনীতি এবং একজন হিজাবি মহিলা হিসাবে পাবলিক স্পেসে হিজাবের মতো বিষয়ের উপর বেশ কয়েকটি বই প্রকাশ করেছেন।
আকতাসকে "ন্যূনতম অর্থে শক্তিশালী নারীবাদী" এবং তার সাহিত্য শৈলীকে "ইমপ্রেশনিস্ট ফিকশন" হিসাবে বর্ণনা করা হয়েছে। তার নারী চরিত্রগুলি "তাদের পরিচয়ে ছাড় দেয় না" এবং "সাধারণত একটি দীর্ঘস্থায়ী সমস্যার চূড়ায় পৌঁছেছে।"
তিনি বিবাহিত দুই সন্তানের জননী এবং বর্তমানে ইস্তাম্বুলে থাকেন।
জীবনের প্রথমার্ধ
আকতাস তুরস্কের এরজিঙ্কন প্রদেশের একটি ছোট শহর রেফাহিয়েতে জন্মগ্রহণ করেন। তার বাবা সেমাল আকতাস, একজন পাবলিক স্কুলের শিক্ষক এবং একজন ট্রেড ইউনিয়নিস্ট, শহরে একটি বইয়ের দোকান চালাতেন, যেখানে আকতাস ছোট থেকেই বইয়ের প্রেমে পড়েছিলেন। তিনি ১৯৭৮ সালে বেশিকদুজু উচ্চ শিক্ষা বিদ্যালয় থেকে স্নাতক হন, এবং তার পরিবারের সাথে ইস্তাম্বুলে চলে যান, যেখানে তিনি মিমার সিনান ফাইন আর্টস বিশ্ববিদ্যালয়ে আর্কিটেকচার অধ্যয়ন করেন এবং ১৯৭৮ সালে স্নাতক হন।
সাহিত্য শৈলী এবং বিষয়
২০০২ থেকে ২০১২ সালের মধ্যে প্রকাশিত আত্মজীবনীমূলক উপন্যাসের আকতাসের ধারাবাহিক ত্রয়ী বলা হয় "ব্যক্তিগত এবং তুরস্কের রাজনীতির দিক থেকে তিন যুগের প্রতিনিধিত্ব করে।" তার লেখার শৈলী ইম্প্রেশনিস্ট রিয়েলিজম হিসেবে বর্ণনা করা হয়েছে এবং তার সাধারণ থিমগুলির মধ্যে রয়েছে সম্পর্কের ক্ষমতার গতিশীলতা নিয়ে প্রশ্ন তোলা, সাধারণ ভাবে অলৌকিক তার সন্ধান এবং মহিলাদের চুপ করিয়ে দেওয়া পরিস্থিতি পরীক্ষা করা।
পুরস্কার
১৯৯৫ সালে আকতাসের দ্য ফাইনাল ম্যাজিকাল ডেজ তুর্কি রাইটার্স সোসাইটির ছোট গল্প পুরস্কার লাভ করে এবং ১৯৯৭ সালে জেনক্লিক ম্যাগাজিন তাকে বর্ষসেরা গল্পকার হিসেবে নির্বাচিত করে। তার প্রথম উপন্যাস "লেখক লং লেটারস টু মি" ছিল তুর্কি রাইটার্স সোসাইটি কর্তৃক ২০০২ সালের বর্ষসেরা উপন্যাস পুরস্কার প্রাপক। একটি নিখুঁত পিকনিক, তার ছোট গল্প বই সাহিত্য, শিল্প ও সংস্কৃতি গবেষণা সমিতি দ্বারা ২০০৯ সালের সেরা বই হিসাবে নির্বাচিত হয়। তিনি ২০১৫ সালে ১৫তম বার্সা সাহিত্য দিবসে আহমেত হামদি তানপিনার পুরস্কার এবং ২০১৬ সালে নেসিপ ফাজিল কিসাকুরেক উপন্যাস ও ছোট গল্প পুরস্কার লাভ করেন। তার বই ইউ'ড নো ইফ ইউ ওয়্যার মাই ডটার একই বছরে ওমার সেফেট্টিন শর্ট স্টোরি পুরস্কারে ভূষিত হয়। তিনি ২০১৮ সালের দেদে কোরকুট সাহিত্য পুরস্কার প্রাপক ছিলেন।
যতীশ গুহ
যতীশ গুহ (Jatish Guha) (১৯০৫ - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গুপ্ত বিপ্লবী দল কর্মীরূপে কাজ করেন এবং পরে ফরোয়ার্ড ব্লকের সংগে যুক্ত ছিলেন। কলকাতায় অন্তরীণ নেতাজী সুভাষচন্দ্র বসুর দেশ ত্যাগের ব্যাপারে সাহায্য করেন। ১৯৪২ সালে গ্রেপ্তার হন এবং দিল্লীর লালকেল্লায় বন্দি থাকেন। বন্দিদশায় নির্মম অত্যাচারের কারণে মারা যান।
শৈশব ও শিক্ষাজীবন
যতীশ গুহ আনুমানিক ১৯০৫ সালে ঢাকায় জন্মগ্রহণ করেন। ঢাকায় শিক্ষালাভের পর তিনি কলকাতায় এসে ১৯৩০ সালে এম.এ. এবং ১৯৩১ সালে বি.এল. পাস করেন। বি.এল. পাস করার পর ছোট আদালতে ওকালতি শুরু করেন।
ডনি ভান ডে বেক
ডনি ভান ডে বেক (Donny van de Beek; জন্ম: ১৮ এপ্রিল ১৯৯৭) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংলিশ পেশাদার ফুটবল লিগের শীর্ষ স্তর প্রিমিয়ার লিগ ক্লাব ম্যানচেস্টার ইউনাইটেড এবং নেদারল্যান্ডস জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৮–০৯ মৌসুমে, ওলন্দাজ ফুটবল ক্লাব আয়াক্স যুব একাডেমির হয়ে খেলার মাধ্যমে ডনি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৪–১৫ মৌসুমে, ইয়ং আয়াক্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। ইয়ং আয়াক্সে তিনি ৩ মৌসুম অতিবাহিত করেছেন; যেখানে তিনি ৩৫ ম্যাচে ৮টি গোল করেছেন। এক মৌসুম পর, ২০১৫–১৬ মৌসুমে, তিনি ইয়ং আয়াক্স হতে উত্তীর্ণ হয়ে আয়াক্সে যোগদান করেন; যেখানে তিনি ৬ মৌসুমে ১১৮ ম্যাচে ২৮টি গোল করেছেন। সম্প্রতি, ২০২০–২১ মৌসুমে, তিনি ৩৫ মিলিয়ন ইউরোর বিনিময়ে ৫ বছরের চুক্তিতে আয়াক্স হতে ইংরেজ ফুটবল ক্লাব ম্যানচেস্টার ইউনাইটেডে যোগদান করেছেন।
২০১৭ সালে, ডনি নেদারল্যান্ডসের হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ১০-এর অধিক ম্যাচ খেলেছেন।
ব্যক্তিগতভাবে, ডনি ২০১৯ সালে বালোঁ দরের জন্য মনোনীত হয়েছিলেন, যেখানে তিনি ২৮তম স্থান অধিকার করেছিলেন। দলগতভাবে, ঘরোয়া ফুটবলে, ডনি এপর্যন্ত ৩টি শিরোপা জয়লাভ করেছেন, যার সবগুলো তিনি আয়াক্সের হয়ে জয়লাভ করেছেন।
চিত্রশিল্পী কাজী আনোয়ার হোসেন পুরস্কার
চিত্রশিল্পী কাজী আনোয়ার হোসেন পুরস্কার ২৩তম জাতীয় চারুকলা প্রদর্শনীতে আনুষ্ঠানিকভাবে যাত্রা শুরু করে। প্রতি দুই বছর পর পর এই পুরস্কারটি প্রদান করা হবে৷ বাংলাদেশ সরকার ২০১৬ সালে শিল্পকলার চিত্রকলা শাখায় অবদান রাখার জন্য মরণোত্তর একুশে পদক প্রধান করে চিত্রশিল্পী কাজী আনোয়ার হোসেনকে। মহান এই চিত্রশিল্পী শৈশব থেকে শুরু করে মৃত্যুর আগ পর্যন্ত সারাজীবন নৌকার ছবি এঁকেছেন।  জাতির পিতা বঙ্গবন্ধু শেখ মুজিবুর রহমান ভালবেসে তাকে "নৌকা আনোয়ার বলে ডাকতেন। মহান এই চিত্রশিল্পী স্মরণে জাতীয় শিল্পকলা একাডেমি এই পুরস্কারটি চালু করে।
ইতিহাস
ঢাকার সেগুন বাগিচার শিল্পকলা একাডেমির জাতীয় চিত্রশালায় ২৩তম জাতীয় চারুকলা প্রদর্শনী ২০১৯ সালে প্রথমবারের মতো একুশে পদকপ্রাপ্ত চিত্রশিল্পী কাজী আনোয়ার হোসেনের নামে প্রবর্তিত পুরস্কার প্রদান করা হয়। প্রদর্শনী উদ্বোধনের পাশাপাশি বিজয়ী শিল্পীদের পুরস্কার তুলে দেন প্রধানমন্ত্রীর রাজনৈতিক উপদেষ্টা এইচ টি ইমাম। এছাড়াও বিশেষ অতিথি ছিলেন সাবেক অর্থমন্ত্রী আবুল মাল আবদুল মুহিত, সংস্কৃতি প্রতিমন্ত্রী কেএম খালিদ ও চিত্রশিল্পী মনিরুল ইসলাম।
পুরস্কার
প্রত্যেক পুরস্কারপ্রাপ্তকে একটি পদক, একটি সম্মাননা সনদ ও ৫০ হাজার টাকার নগদ মূল্যের একটি চেক প্রদান করা হয়ে থাকে।
পুরস্কার প্রাপ্তদের তালিকা
প্রথমবারের মতো পুরস্কারপ্রাপ্ত ফারিয়া খানম নারীর প্রতিবন্ধকতাকে চিত্রপটে ফুটিয়ে তুলেছেন। তার আঁকা প্রতিবিম্ব-৪ এই পুরস্কারটি অর্জন করে।
২০২১ সালে দ্বিতীয়বারের মতো পুরস্কার অর্জন করেন ঢাকা বিশ্ববিদ্যালয়ের চারুকলা অনুষদের শিক্ষক কামরুজ্জামান । তার আঁকা Pandemic 20 এই পুরস্কারটি অর্জন করে ।
ক্যালভিন কুলিজ
thumb|প্রেসিডেন্ট ক্যালভিন কুলিজ্‌ জন ক্যালভিন কুলিজ জুনিয়র (৪ জুলাই ১৮৭২ – ৫ জানুয়ারি ১৯৩৩) ছিলেন মার্কিন যুক্তরাষ্ট্রের ৩০তম রাষ্ট্রপতি। তিনি ১৯২৩ থেকে ১৯২৯ সাল পর্যন্ত রাষ্ট্রপতির দায়িত্ব পালন করেন। ১৯২০ সালে মার্কিন যুক্তরাষ্ট্রের ২৯তম উপ-রাষ্ট্রপতি হিসেবে দায়িত্ব গ্রহণের তিন বছর পর ১৯২৩ সালে ওয়ারেন জি. হার্ডিংয়ের আকস্মিক মৃত্যুর পর তিনি রাষ্ট্রপতিত্ব গ্রহণ করেন।
কেন ছুরি
ডান|থাম্ব|368x368পিক্সেল| সাধারণ কেন ছুরি, কলা গাছের জন্যও ব্যবহৃত হয়। কেন ছুরি একটি বড় হস্তচালিত কাটার সরঞ্জাম যা একটি মাচেতির মতো। পেরু, ব্রাজিল, কলম্বিয়া, অস্ট্রেলিয়া, দক্ষিণ আফ্রিকা, ইকুয়েডর, কিউবা, জ্যামাইকা, ফিলিপাইন এবং মার্কিন যুক্তরাষ্ট্রের কিছু অংশ, বিশেষ করে লুইসিয়ানা এবং ফ্লোরিডা, সেইসাথে হাওয়াইয়েও প্রভাবশালী আখ বর্ধনকারী দেশগুলিতে আখ কাটতে এর ব্যবহার প্রচলিত। আখ কাটার জন্য যান্ত্রিক উপায় ব্যবহার করে না এমন দেশগুলিতে এটি প্রাথমিক সরঞ্জাম।
মণীন্দ্রনাথ নায়েক
প্রারম্ভিক জীবন
মণীন্দ্রনাথ নায়েক চন্দননগরে, হুগলি জেলা য় মামা রাজেন্দ্রনাথ নন্দীর বাড়ি জন্মগ্রহণ করেন। তার পিতার নাম ছিল ভূষনচন্দ্র নায়েক। মণীন্দ্রনাথই ছিলেন চন্দনগরের প্রথম বিজ্ঞানে স্নাতক। ১৯১৩ সালে স্কটিশ চার্চ কলেজ, কলকাতা থেকে বি এসসি পাশ করেন। বিপ্লবী সংগঠনের সাথে যোগাযোগ আছে এই সন্দেহে পুলিশ রিপোর্টের ফলে প্রেসিডেন্সী কলেজে এম এসসি তে ভর্তি হতে পারেননি।
বিপ্লবী কর্মকাণ্ড
মণীন্দ্রনাথ মানিকতলা বোমা মামলার আগেই নিজে নারকেলের খোলায় বোমা বানানো শিখেছিলেন স্থানীয় ডাক্তার নগেন ঘোষের কাছ থেকে। পরে কলিকাতায় রিপন কলেজের রসায়নের অধ্যাপক সুরেশ চন্দ্র দত্তের কাছে উন্নত মানের বোমা তৈরির কৌশল শেখেন। বিপ্লবী রাসবিহারী বসু তার তৈরী বোমা লাহোর, দিল্লী ও মীরাটে পাঠান। বড়লাট হার্ডিংসকে যে বোমাটি ছুড়েছিলেন বসন্ত বিশ্বাস সেটি তারই তৈরী। মণীন্দ্রনাথ চন্দনগরে ফরাসী উপনিবেশের বাসিন্দা হওয়ায় ব্রিটিশ পুলিশ তাকে কোনদিনই ধরতে পারেনি। টানা পাঁচ বছর তিনি শহরের বাইরে যাননি। রাজাবাজারে অমৃতলাল হাজরাকে তিনি বোমা তৈরিতে সহায়তা করতেন। অমৃতলাল ধরা পড়লেও তিনি অল্পের জন্যে পালিয়ে যান। রডা কোম্পানীর অস্ত্র লুঠ হলে তার দায়িত্ব পড়ে সেগুলি গোপনে লুকিয়ে রাখার।
সামাজিক কাজ
১৯১৯ সালে ফ্রেঞ্চ ইন্ডিয়া লেজিসলেটিভ এসেম্বলির সদস্য নির্বাচিত হন ও পরের বছর অধিবেশনে যোগ দিতে পন্ডিচেরী যান। এই সময় ঋষি অরবিন্দ ঘোষে র সাথে তার ঘণিষ্ঠতা হয়। অরবিন্দ মতিলাল রায় কে ফরাসী ভাষায় যে বিপুল পত্রাবলী লেখেন তা অনুবাদ করতেন মণীন্দ্রনাথ। প্রবর্তক সংঘ র উন্নয়নমূলক কাজে দীর্ঘদিন যুক্ত ছিলেন তিনি। কলকাতা য় প্রতিষ্ঠানের কাজকর্ম দেখা ও প্রবর্তক পত্রিকা সম্পাদনা করতেন তিনি।
অল দ্য প্রেসিডেন্ট্‌স মেন
অল দ্য প্রেসিডেন্ট্‌স মেন ১৯৭২ সালের ওয়াটারগেট অফিস ভবনে অনুপ্রবেশ এবং এর ফলস্বরূপ দ্য ওয়াশিংটন পোস্ট-এ প্রকাশিত রাজনৈতিক কেলেঙ্কারির অনুসন্ধানকারী দুই সাংবাদিক কার্ল বার্নস্টিন এবং বব উডওয়ার্ডের রচিত ১৯৭৪ সালের বাস্তব কাহিনিভিত্তিক বই। বইটিতে ১৯৭৩ সালের এপ্রিল মাসে নিক্সন প্রশাসনের আধিকারিক এইচ. আর. হাল্ডম্যান এবং জন এরলিচম্যানের পদত্যাগের পর ওয়াটারগেটে অনুপ্রবেশ সম্পর্কিত উডওয়ার্ডের প্রাথমিক প্রতিবেদন থেকে উডওয়ার্ড এবং বার্নস্টিনের অনুসন্ধানমূলক প্রতিবেদন এবং তিন মাস পর আলেকজান্ডার বাটারফিল্ডের ওভাল অফিসের ওয়াটারগেট টেপের প্রকাশের বিবরণ রয়েছে। বইটিতে তারা দুজন ওয়াশিংটন পোস্টের জন্য যে প্রধান প্রতিবেদনগুলো করেছিলেন তার পিছনের ঘটনাগুলির সাথে সম্পর্ক দেখানো হয়েছে, এবং এতে এমন কিছু উত্সের নাম উল্লেখ করা হয়েছিল যাদের নাম এর আগে তাদের প্রাথমিক নিবন্ধগুলোতে বাদ পড়েছিল, বিশেষত হিউ স্লোয়ান। এটি উডওয়ার্ডের অন্যতম প্রধান সূত্র ডিপ থ্রোটের সাথে তার গোপন বৈঠকের বিশদ বিবরণও দেয়, যার পরিচয় ৩০ বছরেরও বেশি সময় ধরে গোপন রাখা হয়েছিল। দ্য ফিলাডেলফিয়া ইনকোয়ারার-এর প্রাক্তন নির্বাহী সম্পাদক এবং দ্য নিউ ইয়র্ক টাইমস-এর প্রাক্তন ব্যবস্থাপনা সম্পাদক জিন রবার্টস উডওয়ার্ড এবং বার্নস্টিনের কাজটিকে "সম্ভবত সর্বকালের সেরা প্রতিবেদন কর্ম" বলে অভিহিত করেছেন।
রবার্ট রেডফোর্ডের প্রযোজনায় উডওয়ার্ড এবং বার্নস্টিন চরিত্রে রেডফোর্ড এবং ডাস্টিন হফম্যান অভিনীত একই নামের একটি চলচ্চিত্র ১৯৭৬ সালে মুক্তি পায়। একই বছর এই বইটি যে সময়ে শেষ হয়েছে সে সময়ে থেকে রিচার্ড নিক্সনের রাষ্ট্রপতিত্বের শেষ মাসগুলো নিয়ে দ্য ফাইনাল ডেজ শীর্ষক একটি অনুবর্তী বই প্রকাশিত হয়েছিল।
নাগেশ্বরী পৌরসভা
নাগেশ্বরী পৌরসভা বাংলাদেশের উত্তরাঞ্চলের রংপুর বিভাগের কুড়িগ্রাম জেলার নাগেশ্বরী উপজেলার অন্তর্গত 'ক' শ্রেণির একটি পৌরসভা। এই পৌরসভা উত্তর ধরলার একমাত্র পৌরসভা।
আয়তন
নাগেশ্বরী পৌরসভার আয়তন ৪২ বর্গকিলোমিটার।
জনসংখ্যা
২০১১ সালের পরিসংখ্যান অনুযায়ী নাগেশ্বরী পৌরসভায় ২৭,১১৮ টি পরিবারে সর্বমোট ৯২,৩২৮ (পুরুষ- ৪৩,২২৪ মহিলা- ৪৯,১০৪) নাগরিক বসবাস করেন।
অবস্থান ও সীমানা
এ পৌরসভার উত্তরে রায়গঞ্জ ও রামখানা ইউনিয়ন, দক্ষিণে হাসনাবাদ ও ভিতরবন্দ ইউনিয়ন, পূর্বে বেরুবাড়ী, কচাকাটা ও বামনডাঙ্গা ইউনিয়ন এবং পশ্চিমে নেওয়াশী ইউনিয়ন অবস্থিত।
প্রতিষ্ঠা ও মেয়র নির্বাচন
নাগেশ্বরী পৌরসভা ৮ জুলাই ২০০১ সালে প্রতিষ্ঠিত হয়। পৌরসভার প্রথম নির্বাচিত মেয়রের নাম মোহাম্মদ হোসেন ফাকু। পরবর্তীতে এই পৌরসভার দ্বিতীয় ও তৃতীয় মেয়র নির্বাচনে জয় লাভ করেন আব্দুর রহমান। চতুর্থ নির্বাচনে পৌরসভার প্রথম নির্বাচিত মেয়র মোহাম্মদ হোসেন ফাকু পুনরায় নির্বাচিত হয়ে বর্তমানে মেয়রের দায়িত্ব পালন করছেন।
প্রশাসনিক এলাকা
নাগেশ্বরী পৌরসভার প্রশাসনিক কার্যক্রম কুড়িগ্রাম জেলার নাগেশ্বরী উপজেলার আওতাধীন। এটি জাতীয় সংসদের ২৫ নং নির্বাচনী এলাকার কুড়িগ্রাম-১ আসনের অংশ।
এ পৌরসভায় ৯টি ওয়ার্ড, ৪৪টি মহল্লা রয়েছে।
শিক্ষা ব্যবস্থা ও শিক্ষা প্রতিষ্ঠান
নাগেশ্বরী পৌরসভার সাক্ষরতার হার ৬০%। পৌরসভার বিভিন্ন শিক্ষাপ্রতিষ্ঠানের তালিকা:
কলেজঃ
উচ্চ বিদ্যালয়ঃ
প্রাথমিক বিদ্যালয়-
কিন্ডারগার্ডেন-
মাদ্রাসা-
স্বাস্থ্য
নাগেশ্বরী উপজেলা স্বাস্থ্য কমপ্লেক্সটি নাগেশ্বরী পৌরসভার ৫নং ওয়ার্ডে অবস্থিত । এছাড়াও এই পৌরসভায় বেশ কিছু বেসরকারি হাসপাতাল ও ক্লিনিক প্রতিষ্ঠিত হয়েছে। পৌরসভায় অবস্থিত কিছু বেসরকারি হাসপাতাল ও ক্লিনিকের তালিকাঃ
ধর্মীয় উপাসনালয়
মসজিদ- ৫৩টি
মন্দির- ১০টি
জনপ্রতিনিধি
পৌরসভার পূর্ববর্তী মেয়রদের তালিকা- পৌরসভার বর্তমান কাউন্সিলরদের তালিকা -
ভারতের রেল পরিবহন ব্যবস্থা
রেল পরিবহন ভারতের পরিবহন ব্যবস্থার একটি গুরুত্বপূর্ণ মাধ্যম।
ভারতের সকল প্রধান লাইনে রেল পরিচালনা ভারতীয় রেলওয়ে (আইআর) দ্বারা পরিচালিত হয়, যা রেল মন্ত্রণালয়ের একটি মালিকানাধীন সরকারি সংস্থা। মার্চ ২০২০ সালের হিসাবে  126,366 km রেল ট্র্যাক এবং ৭,৩২৫ টি স্টেশন নিয়ে গঠিত। ২০২১ সালের এপ্রিলে ৪৫,৮৮১ কিমি (২৮,৫০৯ মা) বা ৭১ শতাংশ পথ ২৫ কেভি এসি বৈদ্যুতিক ট্র্যাকশন দিয়ে বিদ্যুতায়িত, যার মধ্যে ৩৬.৮৩ শতাংশ দুটি বা দুইয়ের অধিক ট্র্যাক নিয়ে গঠিত।
এটি বিশ্বের চতুর্থ বৃহত্তম জাতীয় রেলওয়ে নেটওয়ার্ক মার্কিন যুক্তরাষ্ট্র, রাশিয়া, এবং চীনের পরে।.
এটি বিশ্বের সবচেয়ে ব্যস্ততম নেটওয়ার্কগুলির মধ্যে একটি; ২০২০ সালে ৮.০৮৬ বিলিয়ন যাত্রী এবং ১.২০৮ বিলিয়ন টন পণ্য পরিবহন করেছে। ২০২০ সালের মার্চে ১.২৫৪ মিলিয়নেরও বেশি কর্মীর সাথে ভারতীয় রেল বিশ্বের অষ্টম বৃহত্তম নিয়োগকর্তা। ২০২০ সালের মার্চ মাসে আইআর-এর রোলিং স্টকে ছিল ২,৯৩,০৭৭ টি মালবাহী ওয়াগন, ৭৬,৬০৮ টি যাত্রীবাহী কোচ এবং ১২,৭২৯ টি ইঞ্জিন। ভারতের বিভিন্ন স্থানে অবস্থিত লোকোমোটিক এবং কোচ উৎপাদন কেন্দ্র  আইআর-এর মালিকানাধীন।
দেশের সর্বত্র শহুরে রেল পরিবহন ব্যবস্থা গুলি ভারতীয় রেল থেকে স্বাধীনভাবে পরিচালিত হয়। বর্তমানে ভারতের ১১টি শহরে ১৫ টি পরিচালনাগত দ্রুত পরিবহন ব্যবস্থা (মেট্রো নামেও পরিচিত) রয়েছে। ৩ এপ্রিল, ২০২২ সাল অনুযায়ি, ভারতের ৭৫১.৭ কিলোমিটার (৪৬৭.১ মাইল) মেট্রো লাইন এবং ৬০৫ টি স্টেশন চালু রয়েছে এবং আরো ৫০০+ কিমি লাইন নির্মাণাধীন রয়েছে।
ইতিহাস
ভারতে রেল পরিবহন ঊনবিংশ শতাব্দীর গোড়া শুরু হয়।
১৮৩২-১৮৫২: শিল্পকৌশল রেলওয়ের
ভারতের রেলপথ স্থাপনের প্রথম প্রস্তাব ১৮৩২ সালে মাদ্রাজে করা হয়েছিল। ভারতে প্রথম ট্রেন ১৮৩৭ সালে রেড হিলস থেকে চিন্টাড্রিপেট সেতু পর্যন্ত চলে। এটি রেড হিল রেলওয়ে নামে পরিচিত ছিল এবং এই রেলপথে রেলগাড়ি চালাতে উইলিয়াম অ্যাভারির নির্মিত একটি ঘূর্ণমান বাষ্প ইঞ্জিন ব্যবহার করেছিল। রেলপথটি স্যার আর্থার কটন দ্বারা নির্মিত হয়েছিল এবং প্রধানত মাদ্রাজে সড়ক নির্মাণ কাজের জন্য গ্রানাইট পাথর পরিবহনের জন্য ব্যবহূত হয়েছিল। ১৮৪৫ সালে  আর্থার কটন রাজমুন্দ্রির দৌলেশ্বরওয়ারে গোদাবরি বাঁধ নির্মাণের জন্য রেলওয়ে নির্মাণ করেন, যা গোদাবরি উপর বাঁধ নির্মাণের জন্য পাথর সরবরাহ করত।
৮ মে ১৮৪৫ সালে মাদ্রাজ রেল অন্তর্ভুক্ত করা হয় এবং ইস্ট ইন্ডিয়া রেলওয়ে (EIR) একই বছর অন্তর্ভুক্ত হয়। ১ আগস্ট ১৮৪৯ সালে গ্রেট ইন্ডিয়ান পেনিনসুলার রেলওয়ে (GIPR) সংসদের একটি আইন দ্বারা অন্তর্ভুক্ত ছিল। একটি "গ্যারান্টি ব্যবস্থা" বিনামূল্যে জমি সরবরাহ করে এবং রেলওয়ে নির্মাণের ব্যক্তিগত ইংরেজি কোম্পানিগুলিকে ফেরত দেওয়ার হার (৫%) ১৮৪৯ সালের ১৭ আগস্ট মাসে শেষ হয়। ১৮৫১ সালে সোলানি অ্যাকুইডাক্ট রেলওয়ে রুর্কিতে নির্মিত হয়েছিল, এটি থমসন নামে একটি বাষ্প ইঞ্জিন দ্বারা চালিত হয়েছিল, নামকরণ করা হয়েছিল এক ব্রিটিশ অফিসারের নামে। এটি সোলোনি নদীর উপর একটি অ্যাকুইডাক্ট নির্মাণের উপকরণ পরিবহনের জন্য ব্যবহৃত হয়। ১৮২ সালে মাদ্রাজ গ্যারান্টিযুক্ত রেলওয়ে কোম্পানিটি অন্তর্ভুক্ত করা হয়।
১৮৫৩-১৯২৪: যাত্রী রেলপথ এবং সম্প্রসারণ
ভারতের প্রথম যাত্রীবাহী ট্রেনটি ১৬ এপ্রিল ১৮৫৩ খ্রিষ্টাব্দে বোম্বে (বোরি বন্দর) থেকে থানে পর্যন্ত দৌড়ে ছিল। ১৪ টি কোচ যুক্ত ট্রেনটি তিনটি বাষ্পের ইঞ্জিন দ্বারা চালিত হয়েছিল: সাহেব, সিন্ধু ও সুলতান। এটি ৪০০ জনকে বহন করে এবং জিআইপিআর দ্বারা নির্মিত এবং পরিচালিত ৩৪ কিলোমিটার (২১ মাইল) লাইনে দৌড়ে ছিল।. এই লাইনটি ১,৬৭৬ মিমি (৫ ফুট ৬ ইঞ্চি) বিস্তৃত গেজে নির্মিত হয়েছিল, যা দেশের রেলওয়েগুলির জন্য আদর্শ হয়ে ওঠে। ১৮৫৪ সালের মে মাসে বোম্বে-থানে লাইন থানে খালের উপর ভারতের প্রথম রেলসেতু থানে ভায়াডাক্ট নির্মাণ করে কল্যাণ পর্যন্ত বর্ধিত করা হয়। পূর্ব ভারতে, প্রথম যাত্রীবাহী রেলওয়ে ট্রেনটি ১৫ আগস্ট ১৮৫৪ সালে হাওড়া (কলকাতা কাছে) থেকে হুগলি পর্যন্ত দৌড়ে চিল। ৩২ কিলোমিটার (২৪ মাইল) লাইনটি ইআইআর দ্বারা নির্মিত ও পরিচালিত হয়েছিল। ১৮৫৫ সালের আগস্টে, ইআইআর এক্সপ্রেস এবং ফেয়ারি কুইন বাষ্প ইঞ্জিন দ্বারা ট্রেনগুলি চলাচল শুরু করে। দক্ষিণ ভারতে প্রথম যাত্রী ট্রেনটি মাদ্রাজ রেলওয়ে নির্মিত এবং পরিচালিত ৯৭ কিলোমিটার (৬০ মাইল) লাইনের উপর ১ জুলাই ১৮৫৬ সালে রায়পুরম ও ভাসারপ্যাডি (মাদ্রাজ) থেকে ওয়ালাজাহ রোড (আর্কট) পর্যন্ত চলে।
১৮৭৩ সালের ২৪ ফেব্রুয়ারি প্রথম ট্রামওয়ে হিসাবে, ৩.৮ কিলোমিটার (২.৪ মাইল) দীর্ঘ ঘোড়াচালিত ট্রামওয়ে, কলকাতার শিয়ালদহ এবং আর্মেনিয়ান ঘাট স্ট্রিটের মধ্যে খোলা হয়। ১৮৭৪ সালের ৯ মে একটি ঘোড়াচালিত ট্রামওয়ে বোম্বের কোলবা ও পেরেলের মধ্যে চালু হয়। ১৮৮০ সালে কলকাতা ট্রামওয়ে কোম্পানি অন্তর্ভুক্ত করা হয়।
জিআইপিআর ১৮৫৪ সালে বেকুল্লায় প্রথম কর্মশালা শুরু করে এবং ১৮৫৬ সালে মাদ্রাজ রেলওয়ে তাদের প্রথম কর্মশালার উদ্বোধন করেন। ১৮৫৫ সালে বোম্বে, বরোদা এবং সেন্ট্রাল ইন্ডিয়া রেলওয়ে (বিবি ও সিআই) প্রতিষ্ঠিত হওয়ার সাথে সাথে রেলপথের ক্রম বৃদ্ধি হতে থাকে। ইস্টার্ন বেঙ্গল রেলওয়ে ১৮৫৮ সালে, এবং ইস্ট কোস্ট স্টেট রেলওয়ে ১৮৯০ সালে প্রতিষ্ঠিত হয়। গ্রেট সাউথ ইন্ডিয়ান রেলওয়ে (জিএসআইআর) এবং কার্নাটক রেলওয়ে ১৮৭৪ সালে দক্ষিণ ভারতীয় রেলওয়ে গঠন করে।
১৯২৫-১৯৫০:বৈদ্যুতীকরণ ও আরও সম্প্রসারণ
প্রথম রেল বাজেটটি ১৯২৫ সালে উপস্থাপিত হয়। একই বছরে অযোধ্যা ও রোহিলখন্ড রেলওয়ে ইআইআর-এর সঙ্গে একই বছরে মিলিত হয়। ১৯৩০  সালে গ্র্যান্ড ট্রাঙ্ক এক্সপ্রেস রুটটি দিল্লি-মাদ্রাজ রুটে পরিবর্তিত হয়। . ১৯২৫ সালের ৩ ফেব্রুয়ারি ভারতের প্রথম ইলেকট্রিক যাত্রী ট্রেনটি ভিক্টোরিয়া টার্মিনাস এবং কুর্লার মধ্যে ১,৫০০ ভি ডিসি ওভারহেড বিদ্যুৎতে ক্যামেল লেয়ার্ড ও উর্দডিন্জগনফ্যাবারিক কোম্পানি দ্বারা সরবরাহকৃত ইঞ্জিন দ্বারা চলেছিল। পরে ওইবছরেই ভিটি-ব্যান্ড্রা বিভাগটি স্যান্ডহর্স্ট রোডের একটি উচ্চতর প্ল্যাটফর্মের সাথে বিদ্যুতায়িত হয়। কুর্লা-কল্যাণ ও পুনে-ইগাতপুর লাইনগুলি ১৯২৬ সালে বিদ্যুতায়িত হয় এবং বান্ড্রা-ভিরার বিভাগটি জানুয়ারি ১৯২৮ সালের মধ্যে বিদ্যুতায়িত হয়। ১ জুন ১৯৩০ সালে ডেকান কুইন দৌড় শুরু কর, একটি ডাব্লুসিপি-১ (নং ২০০২৪ - পুরাতন নং ইএ/১ ৪০০৬) দ্বারা ৭ টি কোচ নিয়ে, জিআইপিআর-এর বোম্বে ভিটি থেকে পুনে পর্যন্ত বিদ্যুতায়িত রুট।
ফ্রন্টিয়ার মেইল ১৯২৮ সালে বোম্বে ভিটি ও পেশোয়ারের মধ্যে উদ্বোধনী যাত্রা শুরু করে। ১৯২৯ সালে পেশোয়ার ও ম্যাঙ্গালোরে মধ্যে গ্র্যান্ড ট্রাঙ্ক এক্সপ্রেস শুরু হয় এবং মুম্বাই ও লাহোরের মধ্যে পাঞ্জাব লিমিটেড এক্সপ্রেস শুরু হয়। কারিগরী অগ্রগতি দেখেছিল ১৯২৮ সালে বোম্বে ভিটি এবং বেকুয়ালার মধ্যে জিআইপিআর-এর লাইনগুলিতে স্বয়ংক্রিয় রঙিন-আলোক সংকেতগুলি প্রথম চালু হওয়ার মধ্য দিয়ে এবং পরবর্তী বছরের বাইকুল্লা–কুর্লা বিভাগে বর্ধিত হয়েছিল।
পৌর রেল পরিবহন
থাম্ব|[[দিল্লি মেট্রো|দিল্লি মেট্রোর ম্যাজেন্টা লাইন।]]
উলিপুর পৌরসভা
উলিপুর পৌরসভা বাংলাদেশের রংপুর বিভাগের কুড়িগ্রাম জেলার উলিপুর উপজেলার অন্তর্গত 'খ' শ্রেণির একটি পৌরসভা।
জনপ্রতিনিধি
বর্তমান মেয়রঃ মামুন সরকার মিঠু (২০২১ - )
বরগুনা সরকারি কলেজ
বরগুনা সরকারি কলেজ বাংলাদেশের বরগুনা জেলার বরগুনা সদর উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
শামীমা করিম চৌধুরী
শামীমা করিম চৌধুরী (জন্ম: ১২ ফেব্রুয়ারি, ১৯৫১) একজন বাংলাদেশি পদার্থবিদ, শিক্ষাবিদ, গবেষক এবং নারীবৈজ্ঞানিক প্রবক্তা। ৪৪ বছর অধ্যাপনা এবং গবেষণার পরে তিনি ৩০শে জুন, ২০১৬ তারিখে ঢাকা বিশ্ববিদ্যালয়ের পদার্থবিজ্ঞান বিভাগ থেকে সিলেকশন গ্রেডের অধ্যাপক হিসাবে অবসর গ্রহণ করেন। তিনি পদার্থবিজ্ঞানে ৭০ জনেরও বেশি মাস্টার্স এবং এমফিল শিক্ষার্থীদের তদারকি করেছেন। তিনি বাংলাদেশ ফিজিকাল সোসাইটির ফেলো এবং ওডাব্লিউএসডি, আইওপি এবং অন্যান্য অনেক জাতীয় বিজ্ঞান সমিতির সদস্য। তিনি বাংলাদেশের ডব্লিউআইপি-র দলনেত্রী। তিনি  ঢাকা বিশ্ববিদ্যালয়ের রোকেয়া হলের প্রোভাস্ট এবং বোস সেন্টার ফর অ্যাডভান্সড স্টাডি অ্যান্ড রিসার্চ ইন ন্যাচারাল সায়েন্সেসের (অধ্যাপক  সত্যেন্দ্রনাথ বসুর নামে নামকরণ করা হয়েছে) পরিচালক হিসাবে দায়িত্ব পালন করেছিলেন।
বিশ্ববিদ্যালয় প্রশাসন
শামীমা চৌধুরী ১৯৯৯ সালের অক্টোবর থেকে ২০০২ সালের ফেব্রুয়ারি পর্যন্ত ঢাকা বিশ্ববিদ্যালয়ের রোকেয়া হলের প্রভোস্ট হিসাবে এবং ১৯৯৩ থেকে ২০১৬ পর্যন্ত ঢাকা বিশ্ববিদ্যালয়ের অর্ধপরিবাহী প্রযুক্তি গবেষণা কেন্দ্রের (এসআরসিসি) উপদেষ্টা কমিটির সদস্য হিসাবে দায়িত্ব পালন করেছিলেন। তিনি মার্চ, ২০১০ থেকে জুন, ২০১৭ পর্যন্ত ঢাকা বিশ্ববিদ্যালয়ের বোস সেন্টার ফর অ্যাডভান্সড স্টাডি অ্যান্ড রিসার্চ ইন ন্যাচারাল সায়েন্সেস-এর পরিচালক হিসাবেও দায়িত্ব পালন করেছেন। বোস সেন্টারের পরিচালক হিসাবে তিনি ২০১৩ ও ২০১৫ সালে ঢাকা বিশ্ববিদ্যালয়ের নবাব নওয়াব আলী চৌধুরী সিনেট ভবনে যথাক্রমে প্রথম এবং দ্বিতীয় আন্তর্জাতিক বোস সম্মেলনের আয়োজন করেছিলেন। অধ্যাপক ড. পার্থ ঘোষ অনুষ্ঠানে প্রধান বক্তা হিসাবে বক্তব্য রেখেছিলেন । তিনি সত্যেন্দ্রনাথ বসুকে নিয়ে বহু আন্তর্জাতিক কর্মশালা, বসু বক্তৃতা এবং জন্ম ও মৃত্যুবার্ষিকীর আয়োজন করেছিলেন, যেখানে অনেকে খ্যাতনামা জাতীয় ও আন্তর্জাতিক শিক্ষাবিদ ও বিজ্ঞানীরা অংশ নিয়েছিলেন। অধ্যাপক ড. এম জাহিদ হাসান নওয়াব আলী চৌধুরী সিনেট ভবনে নভেম্বর ২০১৫ সালে বসু বক্তৃতা দিয়েছিলেন। তিনি ২০১২-২০১৬ পর্যন্ত ঢাকা বিশ্ববিদ্যালয় সিনেটের সদস্য ছিলেন।
গবেষণা
চৌধুরী তার পুরো কর্মজীবন জুড়ে পাতলা ফিল্ম বৈশিষ্ট্য, সৌর কোষ, ফেরাইট এবং সিরামিক উপকরণ, ন্যানো এবং উন্নত উপকরণ, জৈবপদার্থবিদ্যা এবং স্ফটিকগ্রাফি সহ বিভিন্ন বিষয়ে কাজ করেছেন। গুগল স্কলারের (২০২০ সালের সেপ্টেম্বর পর্যন্ত) এবং রিসার্চগেট তথ্য অনুসারে ৪৫৬টি এবং রিসার্চগেটের তথ্য অনুসারে ৫৫৫টি উদ্ধৃতি এবং ২০০ এরও বেশি সমকালীন পর্যালোচিত জাতীয় ও আন্তর্জাতিক প্রকাশনা রয়েছে তার।
বিজ্ঞানে নারীদের সম্পৃক্তকরণ
শামীমা চৌধুরী বিজ্ঞান, প্রকৌশল ও প্রযুক্তিতে লৈঙ্গিক সমতার পক্ষে বিভিন্ন আন্তর্জাতিক সম্মেলন, IEEE-WIE, পদার্থবিজ্ঞানে নারী এবং লিঙ্গায়েত শীর্ষক সম্মেলনে আমন্ত্রিত বক্তা হিসাবে অংশ নিয়েছেন। ডেইলি স্টারকে দেওয়া এক সাক্ষাৎকারে তিনি উল্লেখ করেছিলেন যে চিকিৎসা বা অন্যান্য ক্ষেত্রের তুলনায় পদার্থবিজ্ঞান ও বিজ্ঞানে নারীদের শতকরা সংখ্যা তুলনামূলকভাবে কম। তিনি তথ্য ও যোগাযোগ প্রযুক্তি, বিজ্ঞান,   এবং পদার্থবিজ্ঞানের ক্ষেত্রে লৈঙ্গিক সমতা নিয়ে সক্রিয়ভাবে বক্তব্য রেখেছেন।
হিতৈষণা
বাংলাদেশ ফিজিকাল সোসাইটি ২০১৫ সাল থেকে প্রতি বছর শামীমা করিম চৌধুরী ট্রাস্ট তহবিল শিক্ষাবৃত্তি প্রদান করে আসছে। ঢাকা বিশ্ববিদ্যালয় পদার্থবিজ্ঞান বিভাগে অধ্যয়নরত এবং পদার্থবিজ্ঞানের বিএসসি সম্মান পরীক্ষায় সর্বোচ্চ সিজিপিএ প্রাপ্ত একজন ছাত্র এবং একজন ছাত্রীকে এই বৃত্তি প্রদান করা হয়। পাশাপাশি একজন আর্থিক অসুবিধেয় শিক্ষার্থীকেও এই বৃত্তি প্রদান করা হয়।
রোকেয়া হল অ্যালামনাই অ্যাসোসিয়েশন প্রতিষ্ঠিত শামীমা করিম চৌধুরী তহবিল থেকেও একজন মেধাবী ও আর্থিকভাবে সুবিধাবঞ্চিত স্নাতক শিক্ষার্থীকে করে বৃত্তি প্রদান করা হয়ে থাকে।
ব্যক্তিগত জীবন
শামীমা চৌধুরী ১৯৫১ সালে কুমিল্লায় জন্মগ্রহণ করেছিলেন। তার বাবা ফজলুল করিম ছিলেন কুমিল্লা ভিক্টোরিয়া কলেজের প্রথম মুসলিম অধ্যাপক এবং উপাধ্যক্ষ। তার মা জোহরা করিম ছিলেন একজন সমাজকর্মী এবং অল পাকিস্তান উইমেন অ্যাসোসিয়েশনের (সর্ব পাকিস্তান মহিলা সমিতি (এপিডাব্লিউএ)) সহ-সভাপতি। ১৯৭৬ সালের ০৭ মার্চ তার স্বামী নঈম চৌধুরীর মৃত্যু হয়, মৃত্যুর আগ পর্যন্ত তারা একসঙ্গেই ছিলেন। তাদের দুজন সন্তান রয়েছে।
ফিরোজপুর রেলওয়ে বিভাগ
ফিরোজপুর রেলওয়ে বিভাগ ভারতীয় রেলওয়ের উত্তর রেলওয়ে জোনের (এনআর) অধীনে পাঁচটি রেলওয়ে বিভাগের একটি। এই রেলওয়ে বিভাগটি ১৪ এপ্রিল ১৯৫২ সালে গঠিত হয়েছিল এবং এর সদর দপ্তর ভারতের পাঞ্জাব রাজ্যের ফিরোজপুরে অবস্থিত।
দিল্লি রেল বিভাগ, আম্বালা রেলওয়ে বিভাগ, লখনউ এনআর রেলওয়ে বিভাগ এবং মোরাদাবাদ রেলওয়ে বিভাগ হল উত্তর রেল জোনের অধীনে অন্যান্য রেলওয়ে বিভাগ যার সদর দপ্তর নতুন দিল্লিতে অবস্থিত।
রেলওয়ে স্টেশন এবং শহরের তালিকা
তালিকায় ফিরোজপুর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।
যাত্রীদের জন্য বন্ধ স্টেশন -
বালিঘাট রেলওয়ে স্টেশন
বালি ঘাট রেলওয়ে স্টেশন হল হাওড়ার পূর্ব রেলওয়ের একটি স্টেশন। এটি শিয়ালদহ থেকে ১৫কিলোমিটার দূরে পূর্ব রেলের শিয়ালদহ-ডানকুনি লাইনে ডানকুনি জংশন থেকে ৭ কিলোমিটার দূরে অবস্থিত। এটি কলকাতা শহরতলির রেলওয়ে ব্যবস্থার অংশ। ডানকুনি এবং বর্ধমান লোকাল ট্রেনগুলি এই জায়গাটিকে শিয়ালদহ স্টেশন এবং শিয়ালদহ মেন লাইনের অন্যান্য স্টেশনগুলির সাথে সংযুক্ত করে। এটি দমদম এবং ডানকুনির মধ্যে একটি গুরুত্বপূর্ণ রেলওয়ে স্টেশন।
ইতিহাস
শিয়ালদহ-ডানকুনি লাইনটি ১৯৩২ সালে ইস্টার্ন বেঙ্গল রেলওয়ে দ্বারা খোলা হয়।  লাইনটি ১৯৬৫ সালে বিদ্যুতায়িত হয়।
অচিন্ত্যনগর
অচিন্ত্য্যনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।
প্রত্নসামগ্রী
অচিন্ত্য্যনগর গ্রামে প্রাচীন ইট, ১৮ সেন্টিমিটার ব্যাসের মুখযুক্ত পোড়ামাটির ভাঁড়, কড়ি, পাথরের শিল ইত্যাদি পাওয়া গেছে। এছাড়া দুইদিকে নলযুক্ত চ্যাপ্টা ৫.১ ইঞ্চি উচ্চতাবিশিষ্ট ও ৪.৭ ইঞ্চি বহির্ব্যাসের মুখযুক্ত পোড়ামাটির কলসি এখান থেকে প্রাপ্ত মৃৎসামগ্রীর মধ্যে অন্যতম উল্লেখযোগ্য। এই গ্রামে একটি ৫ ফুট উচ্চতা বিশিষ্ট বিস্তৃত ঢিপি ছিল, কিন্তু বিংশ শতাব্দীর নব্বইয়ের দশকে এই ঢিপি থেকে ইট কেটে বের করে নেওয়ায় বর্তমানে তা বিলুপ্ত।
আলেকসান্দ্র লাদেইশচিকভ
আলেকসান্দ্রা লাদেইশচিকভ (জন্ম ২৬ আগস্ট, ১৯৭৯) একজন রুশ প্রাক্তন স্প্রিন্টার। রুসলান মাশচেঙ্কো, বরিস গরবান এবং আন্দ্রে সেমিওনভের সাথে, তিনি ২০০১ আইএএএফ ওয়ার্ল্ড ইনডোর চ্যাম্পিয়নশিপে ৪ × ৪০০ মিটার রিলেতে একটি রৌপ্য পদক জিতেছিলেন, এই ইভেন্টের জন্য একটি জাতীয় রেকর্ড স্থাপন করেন।
ওয়ার্কস্টেশন
একটি ওয়ার্কস্টেশন হল একটি বিশেষ কম্পিউটার যা নকশা করা হয়েছে কারিগরি অথবা বৈজ্ঞানিক ব্যবহারিক কাজে প্রয়োগের জন্য। প্রাথমিকভাবে একক সময়ে একজন ব্যবহারকারীর জন্য তৈরি করা হয়েছিল, সাধারনভাবে এগুলো লোকাল এরিয়া নেটওয়ার্ক দিয়ে সংযুক্ত থাকে এবং বহু-ব্যবহারকারী অপারেটিং সিস্টেম চালানো হয়। ওয়ার্কস্টেশন কথাটি দিয়ে আংশিকভাবে মেইনফ্রেম কম্পিউটার টার্মিনাল থেকে শুরু করে একটি পিসি নেটওয়ার্কে যুক্ত আছে এমন সবকিছুকে। এছাড়া বেশি ব্যবহৃত হয় বিভিন্ন কোম্পানির (বর্তমান এবং বিলুপ্ত হওয়া) হার্ডওয়্যার পণ্য সমষ্টি বোঝাতে যেমন সান মাইক্রোসিস্টেম, সিলিকন গ্রাফিক্স, এ্যাপোলো কম্পিউটার, ডিইসি, এইচপি এবং আইবিএম ইত্যাদি যারা ১৯৯০ দশকে তৃতীয় মাত্রার গ্রাফিক্সের নতুন দ্বার উত্থান করেছিল।
ব্যক্তিগত কম্পিউটার থেকে ওয়ার্কস্টেশন উচ্চ ক্ষমতার হয়, বিশেষত সিপিইউ ও গ্রাফিক্স, মেমোরি ধারণক্ষমতা এবং একই সঙ্গে বহু কাজ করার সুবিধার দিক দিয়ে। এটি বিভিন্ন ধরনের জটিল ডাটা যেমন থ্রীডি গ্রাফিক্স নকশা, ইঞ্জিনিয়ারিং অনুকরণ, এ্যানিমেশন, ছবি তৈরি, গাণিতিক ক্ষেত্র ইত্যাদি এবং কম্পিউটার গ্রাফিক্স সম্পর্কিত কাজের জন্য উপযোগী। ডেস্কটপ কম্পিউটারের মতই এটিতে উচ্চ রেজুলেশনের প্রদর্শনী, একটি কিবোর্ড, একটি মাউস আছে কখনো কখনো একের অধিক প্রদর্শনী থাকতে পারে, গ্রাফিক্স ট্যাবলেট, থ্রীডি মাইস (থ্রীডি অবজেক্ট তৈরী এবং দৃশ্যে দিক নির্দেশনার কাজে ব্যবহৃত যন্ত্র) ইত্যাদিও থাকতে পারে। কম্পিউটার শিল্পে ওয়ার্কস্টেশনই হল প্রথম শ্রেণীর কম্পিউটার যাতে উন্নত ধরনের আনুষঙ্গিক যন্ত্র এবং সহযোগীতামূলক যন্ত্রপাতি উপস্থাপন করা হয়।
মূলধারার পিসির বর্ধমান কার্যক্ষমতা ও সক্ষমতার ফলে ১৯৯০ দশকের শেষের দিকে কারিগরি/বৈজ্ঞানিক ওয়ার্কস্টেশনের সাথে পার্থক্য কমে আসে। পূর্বে স্বত্তাধিকারী হার্ডওয়্যারগুলো পিসি থেকে ওয়ার্কষ্টেশকে আলাদা করত যেমন আইবিএম তাদের ওয়ার্কস্টেশনের জন্য আরআইএসসি-ভিত্তিক সিপিইউ এবং পিসির জন্য ইন্টেল এক্স৮৬ সিপিইউ ব্যবহার করত ১৯৯০ এবং ২০০০ দশকে। কিন্তু ২০০০ দশকের শেষের দিকে এই পার্থক্য মুছে যায়। কারণ ওয়ার্কস্টেশনগুলো ব্যপকহারে বিভিন্ন পিসি প্রস্তুতকারকদের যেমন ডেল, এইচপি এবং ফুজিৎসু হার্ডওয়্যার ব্যবহার করা শুরু করে। এসময় এগুলোতে এক্স৮৬/৬৪ বিট নকশার মাইক্রোসফট উইন্ডোজ বা গনু/লিনাক্স সিস্টেম ব্যবহৃত হত উদাহরণসরূপ ইন্টেল এক্সইয়ন বা এএমডি অপটেরন সিপিইউসমূহ।
আলী রাজ
আলীরাজ  (জন্মঃ ১৫ মার্চ ১৯৫৭) হলেন একজন জনপ্রিয় বাংলাদেশী চলচ্চিত্র অভিনেতা।
তিনি বাংলাদেশী চলচ্চিত্রে সহ নায়ক হিসেবে বেশি পরিচিত। তিনি ২০১৬ সালে পুড়ে যায় মন চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।
চলচ্চিত্র জীবন
তার অভিনয়ে অভিষেক ঘটে টিভি নাটকের মাধ্যমে। বিটিভিতে সেলিম আল দীনের লেখা ও নাসির উদ্দিন ইউসুফ বাচ্চুর নির্দেশনায় ‘ভাঙনের শব্দ শুনি’ নাটকে প্রথম অভিনয় করেন। সে সময় ডব্লিউ আনোয়ার নামে পরিচিত ছিলেন আলীরাজ।অভিনেতা আলীরাজ (Aliraj) চলচ্চিত্রে আসেন নায়করাজ রাজ্জাকের হাত ধরে। ছেলেবেলায় সিরাজগঞ্জে থাকতেই বর্ণালী ক্লাবের সাথে অভিনয় শুরু করেন। এরপর কাজ করেছেন তরুণ সম্প্রদায়, দুর্বার, সংলাপ থিয়েটারে। ঢাকায় চলে আসার পর ঢাকা থিয়েটারে কাজ শুরু করেন। সেখানে তার সহ অভিনেতা ছিলেন হুমায়ূন ফরিদী, আফজাল হোসেন, সুবর্ণা মোস্তফা, রাইসুল ইসলাম আসাদের মত বড় অভিনেতারা। তারপর একদিন নাসিরউদ্দিন ইউসুফ বাচ্চু-র ‘ভাঙনের শব্দ শুনি’ নাটকে অভিনয় করলেন, সেই নাটকের মাধ্যমে চোখে পড়লেন রাজ্জাকের। ১৯৮৪ সালে জীবনের সবচেয়ে বড় সুযোগ পান আলীরাজ।রাজ্জাক তখন বৈকুন্ঠের উইল অবলম্বনে ‘সৎভাই’ নিমানের চিন্তা করছিলেন। নায়করাজ রাজ্জাকের নির্দেশনায় ‘সৎ ভাই’ চলচ্চিত্রে অভিনয় করেন। এর মাধ্যমে সিনেমাতে নিয়মিত হন। ডব্লিউ আনোয়ার থেকে নায়করাজের দেওয়া নাম ‘আলীরাজ’ হিসেবেই পরিচিতি পান। আলীরাজ সেই চলচ্চিত্রে অভিনয় করে চলচ্চিত্রে নাম লেখালেন। এরপর তিনি মমতাজ আলীর ‘নিয়ত’, আজহারুল ইসলাম খানের ‘সহযাত্রী’সহ ১১০টি চলচ্চিত্রে নায়ক হিসেবে অভিনয় করেন। চরিত্রাভিনেত্রা হিসেবেও তিনি অনেক চলচ্চিত্রে অভিনয় করেছেন। ।আলীরাজ শিক্ষাগত যোগ্যতা আইএ।
পারিবারিক জীবন
পারিবারিক জীবনে আলীরাজের এক পুত্র এবং এক কন্যা। তার স্ত্রী নৃত্যশিল্পী। ‘নৃত্যাঞ্চল’ নামে প্রতিষ্ঠানে শিবলী ও নিপার সঙ্গে ছেলেদের নাচ শেখান।
হার্বার্ট হুভার
thumb|প্রেসিডেন্ট হার্বার্ট হুভার হার্বার্ট হুভার (ইংরেজি: Herbert Hoover; ১০ আগস্ট ১৮৭৪ – ২০ অক্টোবর ১৯৬৪) ছিলেন মার্কিন যুক্তরাষ্ট্রের ৩১তম রাষ্ট্রপতি। তিনি ১৯২৯ থেকে ১৯৩৩ সালে মহামন্দাকালীন সময়ে রাষ্ট্রপতির দায়িত্ব পালন করেন। মহামন্দার কারণে রাষ্ট্রপতি হিসেবে তার পদক্ষেপগুলো ঢাকা পড়ে যায়। ১৯৩২ সালের রাষ্ট্রপতি নির্বাচনে তিনি ডেমোক্র্যাটিক পার্টির ফ্রাঙ্কলিন ডি. রুজভেল্টের কাছে পরাজিত হন।
প্রারম্ভিক জীবন
হার্বার্ট হুভার ১৮৭৪ সালের ১০ই আগস্ট আইওয়ার ওয়েস্ট ব্রাঞ্চে জন্মগ্রহণ করেন। তিনি একমাত্র রাষ্ট্রপতি যিনি এই অঙ্গরাজ্যে জন্মগ্রহণ করেন এবং মিসিসিপি নদীর পার্শ্ববর্তী অঞ্চলে জন্মগ্রহণ করা প্রথম প্রজন্ম। তার পিতা জেসি হুভার (১৮৪৯-১৮৮০) ছিলেন একজন কামার ও যন্ত্রাংশের দোকানের মালিক। তার পূর্বপুরুষগণ জার্মান (ফাউৎজ, ওয়েমেয়ার), জার্মান-সুইস (হুবার, বুর্খার্ট) ও ইংরেজ ছিলেন। হার্বার্টের জন্মের ২০ বছর পূর্বে জেসি হুভার ও তার পিতা এলি ওহাইও থেকে আইওয়া অঙ্গরাজ্যে আসেন। হার্বার্টের মাতা হুল্ডা র‍্যান্ডাল মিনথর্ন (১৮৪৯-১৮৮৪) কানাডার অন্টারিওর নরউইচে জন্মগ্রহণ করেন। তার পূর্বপুরুষগণ ইংরেজ ও আইরিশ ছিল।
আমেরিকা মহাদেশে ইউরোপীয়দের উপনিবেশ স্থাপন
আমেরিকা মহাদেশগুলিতে ইউরোপীয়দের উপনিবেশ স্থাপন বলতে বিভিন্ন ইউরোপীয় শক্তি আমেরিকা মহাদেশগুলিতে যেভাবে বসতি স্থাপন ও নিয়ন্ত্রণ প্রতিষ্ঠা করেছিল, তার ইতিহাসের বর্ণনাকে বোঝায়। সম্ভবত ১০ম বা ১১শ শতকে পশ্চিম নর্স নাবিকেরা বর্তমান কানাডার উপকূলে অভিযান চালায় এবং সাময়িকভাবে বসতি স্থাপন করে। এই অভিযানের কথা আইসল্যান্ডের লোকগাঁথা এবং প্রত্নতাত্ত্বিক প্রমাণাদি থেকে জানতে পারা গেছে। তবে মহাদেশের আদিবাসীদের সাথে সহিংস যুদ্ধের ফলশ্রুতিতে নর্সেরা এই বসতিগুলি পরিত্যাগ করে চলে যায়। ১৪৯২ সালে আবার ইউরোপীয় উপনিবেশ স্থাপন শুরু হয়। সে বছর জেনোয়ার অভিযাত্রী নাবিক ক্রিস্টোফার কলম্বাসের নেতৃত্বে একটি স্পেনীয় অভিযাত্রীদল ইউরোপ থেকে পশ্চিম অভিমুখে নৌযাত্রা শুরু করে যার লক্ষ্য ছিল দূরপ্রাচ্যে যাওয়ার একটি বাণিজ্যিক নৌপথ আবিষ্কার করা। কিন্তু এর পরিবর্তে তারা আমেরিকা মহাদেশ আবিষ্কার করে ফেলে। ইউরোপীয়রা এই নব্য-আবিষ্কৃত ভূখণ্ডের নাম দেয় "নতুন বিশ্ব"। কলম্বাস ১৪৯২ সালের ৫ই ডিসেম্বর হিস্পানিওলা দ্বীপের উত্তরাংশে নোঙর ফেলেন। সেখানে ৭ম শতাব্দী থেকেই তাইনো জাতির লোকেরা বাস করত। এটিই ছিল নর্সদের পর আমেরিকা মহাদেশে ইউরোপীয়দের প্রথম বসতি স্থাপনের ঘটনা। এর পরেই ইউরোপীয়রা আমেরিকা মহাদেশের ভূমিদখল, বড় মাপের অভিযান ও বসতি স্থাপন শুরু করে দেয়। কলম্বাস তার প্রথম দুইটি যাত্রাতে বাহামা, বিভিন্ন ক্যারিবীয় দ্বীপ যেমন হিস্পানিওলা, পুয়ের্তো রিকো এবং কুবা বা কিউবাতে পৌঁছান। ১৪৯৮ সালে ইংরেজ রাজাকে প্রতিনিধিত্বকারী নাবিক জন ক্যাবট ব্রিস্টল বন্দর থেকে যাত্রা শুরু করে উত্তর আমেরিকা মহাদেশের উপকূলে অবতরণ করেন। এর এক বছর পরে কলম্বাসের তৃতীয় যাত্রা দক্ষিণ আমেরিকার উপকূলের পৌঁছায়। কলম্বাসের অভিযানে অর্থবিনিয়োগকারী ইউরোপীয় শক্তি হিসেবে স্পেন উত্তর আমেরিকা থেকে ক্যারিবীয় দ্বীপপুঞ্জ হয়ে দক্ষিণ আমেরিকার একেবারে দক্ষিণতম প্রান্ত পর্যন্ত বিস্তীর্ণ সুবিশাল এক ভূখণ্ড স্পেনীয় সাম্রাজ্যের অধীনে নিয়ে আসে।
এছাড়া ফরাসিরা তাদের প্রথম ফরাসি সাম্রাজ্য পর্বে আমেরিকা মহাদেশে উপনিবেশ স্থাপন করে। তারা উত্তর আমেরিকার পূর্বভাগে, বেশ কিছু ক্যারিবীয় দ্বীপ এবং দক্ষিণ আমেরিকার কিছু ক্ষুদ্র উপকূলীয় এলাকায় উপনিবেশ নির্মাণ করেছিল।
পর্তুগাল বর্তমান ব্রাজিল অঞ্চলে উপনিবেশ স্থাপন করে। এছাড়া তারা বর্তমান কানাডার পূর্বভাগেও উপনিবেশ গড়ার চেষ্টা করেছিল। তারা বেশ দীর্ঘ সময় ধরে রিও দে লা প্লাতা নদীর উত্তর-পশ্চিম দিকে নদীর পূর্ব উপকূলে বসতি স্থাপন করেছিল।
শেষ পর্যন্ত পশ্চিম গোলার্ধের বেশির ভাগ এলাকা ইউরোপীয় সরকারগুলির অধীনে চলে আসে, ফলে এদের ভূপ্রকৃতি, জনসংখ্যা, উদ্ভিদ ও প্রাণীজীবনের ব্যাপক পরিবর্তন আসে। ১৯শ শতাব্দীতে ৫ কোটিরও বেশি ইউরোপীয় আমেরিকা মহাদেশগুলির অভিবাসন করে। ১৪৯২ সালের পরের পর্বটি কলম্বীয় হস্তান্তর নামে পরিচিত। এসময় আমেরিকা মহাদেশগুলিতে নাটকীয়ভাবে প্রাণী, উদ্ভিদ, সংস্কৃতি, জনগণের প্রকৃতি পরিবর্তিত হয়ে যায়। এমনকি ইউরোপীয় ও আদিবাসী আমেরিকি সংক্রামক রোগব্যাধিগুলিও আটলান্টিক মহাসাগরের একপাড় থেকে অন্যপাড়ে স্থানান্তরিত হয়।
মিয়াগি প্রশাসনিক অঞ্চল
মিয়াগি প্রশাসনিক অঞ্চল (宮城県? মিয়াগি কেন্‌) হল জাপানের হোনশু দ্বীপের তোওহোকু অঞ্চলের অন্তর্গত একটি প্রশাসনিক অঞ্চল। এর রাজধানী সেন্দাই নগর।
ইতিহাস
মিয়াগি প্রথমে ভূতপূর্ব মুৎসু প্রদেশের অংশ ছিল। উত্তর হোনশুতে অবস্থিত মুৎসু প্রদেশ ছিল স্থানীয় জনজাতি এমিশিদের হাত থেকে জাপান রাষ্ট্রের ছিনিয়ে নেওয়া শেষ অঞ্চল। এমিশিদের বাসভূমি দখল করতে করতে মুৎসু প্রদেশ উত্তরে আরও বাড়তে থাকে এবং ক্রমশ জাপানের বৃহত্তম প্রদেশে পরিণত হয়। এর প্রাচীন রাজধানী ছিল বর্তমান মিয়াগি প্রশাসনিক অঞ্চলের তাগা-জোও।
ওয়াদোও যুগের দ্বিতীয় বর্ষের তৃতীয় মাসে (৭০৯ খ্রিঃ) মুৎসু প্রদেশ ও নিকটবর্তী এচিগো প্রদেশের সরকারের বিরুদ্ধে সশস্ত্র বিদ্রোহ ঘটে। এই বিদ্রোহ সফলভাবে দমন করা হয়।
৭১২ খ্রিঃ মুৎসু প্রদেশের প্রশাসনকে দেওয়া প্রদেশ থেকে আলাদা করা হয়। সম্রাজ্ঞী গেন্‌মেইয়ের রাজ্যসংসদ দাইজোও-কান নারা যুগে বিভিন্ন প্রদেশের মানচিত্রে নানা পরিবর্তন ঘটায়। সেন্‌গোকু যুগে প্রদেশটির বিভিন্ন অঞ্চল বিভিন্ন পরিবারের শাসনাধীন ছিল। দক্ষিণে ওয়াকামাৎসু কেল্লায় উয়েসুগি পরিবার, উত্তরে মোরিওকায় নাম্বু পরিবার এবং পূর্বে ছিল তোকুগাওয়াদের ঘনিষ্ঠ দাতে পরিবার। দাতে মাসামুনে বর্তমান তোওহোকু অঞ্চলের বৃহত্তম নগর সেন্দাইয়ের পত্তন করেন।
১৮৭১ খ্রিঃ মেইজি পুনর্গঠনের সময় মুৎসু প্রদেশ ভেঙে সেন্দাই ও সন্নিহিত অংশ নিয়ে তৈরি হয় সেন্দাই প্রশাসনিক অঞ্চল। পরের বছর তার পুনর্নামকরণ হয় মিয়াগি।
২০১১ তোওহোকু ভূমিকম্প ও সুনামি
২০১১ খ্রিঃ ১১ই মার্চ রিখটার স্কেলে ৯ মাত্রার এক ভূমিকম্প ও তৎসঞ্জাত সুনামি তোওহোকুর পূর্ব উপকূলকে আঘাত করে। মিয়াগির উপকূলে এই সুনামির উচ্চতা ছিল ১০ মিটার।
ঐ বছরেই ৭ই এপ্রিল একটি ৭.১ মাত্রার ভূমিকম্প মিয়াগিতে অনুভূত হয়। এর পর বিপর্যস্ত ফুকুশিমা-দাইচি নিউক্লীয় বিদ্যুৎকেন্দ্র থেকে কর্মী ও জনসাধারণকে আরেকবার অন্যত্র সরিয়ে নিয়ে যাওয়া হয়।
ভূগোল
বাম|থাম্ব|কুরিকোমা পর্বতের কোলে শোওয়া হ্রদ প্রশান্ত মহাসাগরের উপকূলে অবস্থিত মিয়াগি প্রশাসনিক অঞ্চল তোওহোকু অঞ্চলের মধ্যভাগে অবস্থিত এবং অঞ্চলের বৃহত্তম নগর সেন্দাই এখানকার রাজধানী। পশ্চিম ও উত্তর-পূর্ব সীমা পর্বতময় হলেও সেন্দাই নগর সন্নিহিত কেন্দ্রীয় সমভূমিটি বিস্তীর্ণ।
জাপানের তিনটি সবচেয়ে নয়নাভিরাম প্রাকৃতিক দৃশ্যের অন্যতমটি দেখা যায় মাৎসুশিমা বিন্দু থেকে। এখানে পাইন গাছে ঢাকা ২৬০ টি ক্ষুদ্র ক্ষুদ্র দ্বীপ আছে।
মিয়াগির উত্তর উপকূলে রয়েছে ওশিকা উপদ্বীপ।
২০১২ এর ১লা এপ্রিলের হিসেব অনুযায়ী এই প্রশাসনিক অঞ্চলের ২৩ শতাংশ ভূমি জাতীয় উদ্যান ও প্রশাসনিক আঞ্চলিক উদ্যান হিসেবে সুরক্ষিত। এগুলি হল  রিকুচুউ কাইগান জাতীয় উদ্যান; কুরিকোমা, মিনামি সান্‌রিকু কিংকাসান ও যাও আধা-জাতীয় উদ্যান এবং আটটি প্রশাসনিক আঞ্চলিক উদ্যান।
সিদ্ধেশ্বরী উচ্চ বালিকা বিদ্যালয়
সিদ্ধেশ্বরী উচ্চ বালিকা বিদ্যালয় ঢাকার অন্যতম পুরোনো বিদ্যালয়। ১৯৩৩ সালে এটি রাজধানীর কেন্দ্রস্থলে রমনায় প্রতিষ্ঠিত হয়।
ইতিহাস
১৯৫২ থেকে ১৯৬০ পর্যন্ত শহীদ জননী জাহানারা ইমাম অত্র বিদ্যালয়ের প্রধান শিক্ষক হিসেবে দায়িত্ব পালন করেন। পরবর্তীতে ভিকারুননিসা নূন স্কুল এন্ড কলেজ এর সাবেক অধ্যক্ষ হামিদা আলীও এই স্কুলের প্রধান ছিলেন। বর্তমানে বীর মুক্তিযোদ্ধা শেখ রইশুল আলম ময়নার সভাপতিত্বে বিদ্যালয়টি পরিচালিত হচ্ছে। সহকারী প্রধান শিক্ষক মো: দেলোয়ার হোসেন। ইংরেজি মাধ্যমের সহকারী প্রধান শিক্ষক শামীম আক্তার শামা।
হাজীগঞ্জ পৌরসভা
হাজীগঞ্জ পৌরসভা বাংলাদেশের চাঁদপুর জেলার অন্তর্গত একটি পৌরসভা।
আয়তন
১৩.৫০ বর্গ কিলোমিটার এলাকা নিয়ে হাজীগঞ্জ পৌরসভা প্রতিষ্ঠিত হলেও পরবর্তীতে ২০০৩ সালের ১৫ ডিসেম্বর সম্প্রসারিত হয়ে এ পৌরসভার বর্তমান আয়তন ২০.২৪ বর্গ কিলোমিটার (৫,০০২ একর)।
জনসংখ্যার উপাত্ত
২০১১ সালের পরিসংখ্যান অনুযায়ী হাজীগঞ্জ পৌরসভার জনসংখ্যা ৬৩,৮৯২ জন। এর মধ্যে পুরুষ ৩১,৭৩৫ জন এবং মহিলা ৩২,১৫৭ জন। মোট পরিবার ১২,৬৭৯টি।
অবস্থান ও সীমানা
হাজীগঞ্জ উপজেলার মধ্যাংশে হাজীগঞ্জ পৌরসভার অবস্থান। এ পৌরসভার উত্তরে হাটিলা পূর্ব ইউনিয়ন, হাটিলা পশ্চিম ইউনিয়ন ও হাজীগঞ্জ সদর ইউনিয়ন; পশ্চিমে হাজীগঞ্জ সদর ইউনিয়ন; দক্ষিণে বড়কুল পশ্চিম ইউনিয়ন ও বড়কুল পূর্ব ইউনিয়ন এবং পূর্বে শাহরাস্তি উপজেলার টামটা দক্ষিণ ইউনিয়ন অবস্থিত।
প্রতিষ্ঠাকাল
১৯৮৫ সালের ১৪ মার্চ হাজীগঞ্জ পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ১৯৯৮ সালের ১২ মে এ পৌরসভাকে খ শ্রেণীতে এবং ২০০৪ সালের ১২ জুলাই ক শ্রেণীতে উন্নীত করা হয়।
প্রশাসনিক এলাকা
হাজীগঞ্জ পৌরসভায় ১২টি ওয়ার্ড রয়েছে। এ পৌরসভার প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
শিক্ষা প্রতিষ্ঠান
১। হাজীগঞ্জ মডেল পাইলট সরকারি স্কুল এন্ড কলেজ। ২। হাজীগঞ্জ মডেল কলেজ। ৩। হাজীগন্জ ডিগ্রি কলেজ। ৪।আল আমিন একাডেমী স্কুল। ৫।বলাখাল জে.এন.উচ্চ বিদ্যালয় এন্ড কারিগরি কলেজ। ৬।বলাখাল মুকবুল আহমেদ কলেজ। ইত্যাদি
অর্থনীতি
মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
ইউরোপীয় কেন্দ্রীয় ব্যাংক
ইউরোপীয় কেন্দ্রীয় ব্যাংক (ইসিবি) হল ইউরো মুদ্রার ব্যাংক এবং ইউরোজোনের আর্থিক নীতি পরিচালনা করে। এটি ১৯টি ইইউ সদস্য দেশসমূহ নিয়ে গঠিত এবং বিশ্বের বৃহত্তম মুদ্রা অঞ্চলসমূহ। এটি বিশ্বের একটি সবচেয়ে গুরুত্বপূর্ণ কেন্দ্রীয় ব্যাংক এবং ইউরোপীয় ইউনিয়নের চুক্তি (টিইইউ) তালিকাভুক্ত ইউরোপীয় ইউনিয়নের (ইইউ)  সাত প্রতিষ্ঠানগুলোর একটি। ব্যাংকের গোচ্ছিত মূলধন সমস্ত ২৮টি ইইউ সদস্য দেশগুলোর কেন্দ্রীয় ব্যাংক মালিকানাধীন। ১৯৯৮ সালে আমস্টারডামের চুক্তি ব্যাংকটি প্রতিষ্ঠিত করে এবং জার্মানির ফ্রাঙ্কফুর্টে এর সদর দফতর। ২০১৫ সালে ইসিবি-এর সভাপতি মারিও দ্রাগি হচ্ছে ব্যাংক অব ইতালির ব্যাংকের প্রাক্তন গভর্নর, বিশ্ব ব্যাংকের প্রাক্তন সদস্য এবং গোল্ডম্যান স্যাক্‌স (২০০২-২০০৫) আন্তর্জাতিক বিভাগের প্রাক্তন ব্যবস্থাপনা পরিচালক ছিলেন। প্রাথমিকভাবে ব্যাংকটি ইউরো টাওয়ার ছিল কিন্তু বর্তমানে এর একটি নতুন সদর দপ্তর নির্মাণ করা হয়েছে।
ইউরোপীয় কেন্দ্রীয় ব্যাংকের প্রধান উদ্দেশ্য হল, যা ইসিবি সংবিধির ধারা ২ এ বাধ্যতামূলক হিসাবে রয়েছে, তা হচ্ছে ইউরোজোনের মধ্যে ইউরোর মূল্য স্থিতিশীল বজায় রাখা। এর মৌলিক কাজগুলো যা সংবিধান ধারা ৩ এ সংজ্ঞায়িত করা হয়েছে, তা হচ্ছে, ইউরোজোনের জন্য মুদ্রানীতি সংজ্ঞায়িত এবং বাস্তবায়ন করা, বৈদেশিক মুদ্রা অভিযান পরিচালনা করা, কেন্দ্রীয় ব্যাংকে ইউরোপীয় ব্যবস্থায় বৈদেশিক মুদ্রা মজুদের প্রতি যত্ন নেওয়া, টারগেট২ অর্থ প্রদান ব্যবস্থার আওতায় আর্থিক বাজারের অবকাঠামো কার্যকারিতা করা এবং ইউরোপে (টারগেট২ নিরাপত্তাসমূহ) নিরাপত্তাসমূহের স্থাপনার জন্য প্রযুক্তিগত প্ল্যাটফর্ম (বর্তমানে বিকশিত হচ্ছে)। ইসিবি, তার সংবিধির ধারা ১৬ এর অধীন আছে যে, ইউনিয়নের মধ্যে শুধুমাত্র পরিচালনা পরিষদের অধিকার আছে ইউরো ব্যাংকনোটের ইস্যুর অণুমোদন করার। সদস্য রাষ্ট্রসমূহ ইউরো কয়েন ইস্যু করতে পারে, কিন্তু পূর্বেই (ইউরোর প্রবর্তনের উপর, ইসিবি কয়েন ইস্যু করার একমাত্র অধিকার আছে) এর পরিমাণ ইসিবি দ্বারা অণুমোদিত হতে হবে।
ইসিবি সরাসরি ইউরোপীয় আইন দ্বারা পরিচালিত, ইসিবি শেয়ারহোল্ডার এবং শেয়ার মূলধন আছে এই অর্থে এটি একটি কর্পোরেশন। ইউরোপীয় বিনিয়োগ ব্যাংকের শেয়ারহোল্ডার ইউরোপীয় ইউনিয়নের ২৮টি সদস্য রাষ্ট্রের যার মূলধনের পরিমাণ ২৪৩ বিলিয়ন ইউরোর বেশি।
বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউট
বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউট (Bangladesh Institute of Research and Training on Applied Nutrition) কৃষি মন্ত্রণালয়ের অধীনে ফলিত পুষ্টি সম্পর্কিত একটি গবেষণা ও শিক্ষা প্রতিষ্ঠান। মোঃ  আব্দুল ওয়াদুদ, ফলিত পুষ্টি সম্পর্কিত বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউটের নির্বাহী পরিচালক এবং শফিকুল ইসলাম, পিএ টু নির্বাহী পরিচালক।
ইতিহাস
ফলিত পুষ্টি প্রকল্প ১৯৬৮ সালে প্রতিষ্ঠিত হয়েছিল। ২০০০ সালে বাংলাদেশ ফলিত পুষ্টি ও মানবসম্পদ উন্নয়ন বোর্ড হিসেবে এটার নামকরণ করা হয়েছিল। ২০১২ সালের ১৯ জুন এ বোর্ডটিকে পুনর্গঠিত ও পুনর্নবীকরণ করে বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউটে রুপান্তর করা হয়। বর্তমানে বিআইআরটিএএন (BIRTAN) বাংলাদেশের একটি সুপরিচিত সরকারি সংস্থা।
পীরগঞ্জ পৌরসভা, ঠাকুরগাঁও
পীরগঞ্জ পৌরসভা বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত 'খ' শ্রেণির একটি পৌরসভা।
জনপ্রতিনিধি
বর্তমান মেয়রঃ মোঃ কশিরুল আলম
মোক্তার হোসেন
একেএম মোক্তার হোসেন জাতীয় পার্টির একজন রাজনীতিবিদ এবং খুলনা-৪ (রূপসা-তেরখাদা-দিঘলিয়া) আসনের সাবেক সাংসদ। তিনি ১৯৮৮ সালে চতুর্থ জাতীয় সংসদে নির্বাচিত সংসদ সদস্য হিসেবে দায়িত্ব পালন করেছিলেন।
জন্ম ও প্রাথমিক জীবন
মোক্তার হোসেন খুলনা জেলায় জন্মগ্রহণ করেন।
রাজনৈতিক ও কর্মজীবন
মোক্তার খুলনা জেলা জাতীয় পার্টির সাধারণ সম্পাদক। তিনি ১৯৮৮ সালে চতুর্থ জাতীয় সংসদে খুলনা-৪ (রূপসা-তেরখাদা-দিঘলিয়া) আসন থেকে সংসদ সদস্য নির্বাচিত হয়েছিলেন।
সানকেই স্পোর্টস
সানকেই স্পোর্টস (サンケイスポーツ) হলো একটা জাপানি ভাষার দৈনিক ক্রীড়া সংবাদপত্র। এর প্রকাশক সানকেই শিমবুন। 2022 সালে এর প্রচলন ছিল 1,230,000। পত্রিকাটি এর সান সুপো (サンスポ) ডাকনামে পরিচিত।
পিওতর ইলিচ চাইকভ্‌স্কি
পিওতর ইলিচ চাইকভ্‌স্কি (Пётр Ильи́ч Чайко́вский (২৫শে এপ্রিল/৭ই মে ১৮৪০ – ২৫শে অক্টোবর/৬ই নভেম্বর ১৮৯৩) সর্বকালের সর্বাধিক জনপ্রিয় রুশ জাতীয়তাবিশিষ্ট পশ্চিমা ধ্রুপদী সুরকার। তিনি ৭টি সিম্ফনি, ১১টি অপেরা, ৩টি ব্যালে, ৫টি সুইট, ৩টি পিয়ানো কনচের্তো, ১টি ভায়োলিন কনচের্তো, ১১টি ওভার্চার, ৪টি কান্তাতা, ২০টি কোরাল সংগীত, ৩টি স্ট্রিং কোয়ার্টেট, ১টি স্ট্রিং সেক্সটেট এবং ১০০রও বেশি গান ও পিয়ানোবাদন-যন্ত্রসংগীত রচনা করেন। চাইকভ্স্কি‌র সঙ্গীত সুরময়, এতে হার্মোনির ব্যবহার চমৎকার, অর্কেস্ট্রায়ন বর্ণময় ও চিত্ররূপময় এবং এ সব কিছু শ্রোতার মনে গভীর দোলা দেয়। চাইকভ্‌স্কির সঙ্গীত সাধারণ জনগণের কাছে সবসময়ই আদৃত হয়ে এসেছে। তিনি প্রথম রুশ সুরকার হিসেবে বিশ্ব পর্যায়ে পরিচিত লাভ করেন।
জীবনী
পিওতর ইলিচ চাইকোভস্কি ১৮৪০ সালের ৭ ই মে ভোটকিনস্কে জন্মগ্রহণ করেন। জায়গাটি ছিলো কামা নদীর তীরের নিকটবর্তী ভায়াটকা গভর্নরেটের (বর্তমান উদমুর্তিয়া) একটি ছোট শহর, এবং রাশিয়ান সাম্রাজ্যের উরাল পর্বতমালার কাছাকাছি। তার বাবা, ইলিয়া পেট্রোভিচ চাইকোভস্কি খনি বিভাগে লেফটেন্যান্ট কর্নেল এবং প্রকৌশলী হিসাবে দায়িত্ব পালন করেছিলেন।
চন্দ্রবংশ (মহাভারত)
চন্দ্রবংশ (चन्द्रवंशा, ) হল ক্ষত্রিয় বর্ণের কিংবদন্তির প্রধান কেন্দ্র, বা যোদ্ধা-শাসক বর্ণ যা প্রাচীন ভারতীয় গ্রন্থে উল্লেখ করা হয়েছে। এই কিংবদন্তি রাজবংশটি দেবতা সোম বা চন্দ্রের বংশধর বলে বলা হয়।
কিংবদন্তি
শতপথ ব্রাহ্মণ অনুসারে, পুরুর্বস ছিলেন দেবতা বুধের পুত্র (প্রায়শই সোমের পুত্র হিসাবে বর্ণনা করা হয়) এবং লিঙ্গ পরিবর্তনকারী দেবতা ইলা (মনুর কন্যা হিসেবে জন্মগ্রহণ করেন)। পুরুর্বসের প্রপৌত্র ছিলেন যযাতি, যাঁর যদু, তুর্বাশু, দ্রুহ্যু, অনু ও পুরু নামে পাঁচজন পুত্র ছিল। এগুলি বেদে বর্ণিত পাঁচটি বৈদিক উপজাতির নাম বলে মনে হয়।
মহাভারত অনুসারে, রাজবংশের পূর্বপুরুষ ইলা প্রয়াগ থেকে শাসন করতেন এবং তার একটি পুত্র শশবিন্দু ছিল যিনি বাহলি দেশে শাসন করতেন। ইলা ও বুধের পুত্র ছিলেন পুরুর্বস যিনি সমগ্র পৃথিবীর প্রথম চন্দ্রবংশ রাজা হয়েছিলেন। ইলার বংশধররাও আইলাস নামে পরিচিত ছিল।
নূর জাহানের সমাধি
নূর জাহানের সমাধি মোগল সম্রাজ্ঞী নূরজাহানের জন্য নির্মিত একটি সমাধি। এটি পাকিস্তানের লাহোরে অবস্থিত এক সপ্তদশ শতাব্দীর সমাধি। অষ্টাদশ  শতাব্দীতে শিখ আমলে অমৃতসরের স্বর্ণ মন্দিরে ব্যবহারের জন্য সমাধির মার্বেল লুট করা হয়েছিল।   লাল বেলেপাথরের সমাধি এবং নিকটস্থ জাহাঙ্গীরের সমাধিসৌধ, আসিফ খানের সমাধিসৌধ এবং আকবরী সারাই লাহোরের শাহদারা বাগে মুঘল স্মৃতিস্তম্ভের একটি অংশের অংশ।
অবস্থান
মাজারটি লাহোর থেকে রবি নদীর ওপারে শাহদারাবাগে অবস্থিত। সমাধিটি জাহাঙ্গীরের সমাধি, আকবরী সরাই এবং আসিফ খানের সমাধিসৌধ সহ নিকটস্থ স্মৃতিসৌধগুলির একটি অংশের একটি অংশ। নূর জাহানের সমাধিটি অন্যান্য স্মৃতিস্তম্ভগুলি থেকে খোলা মাঠ দ্বারা পৃথক করা ছিল যা পরবর্তীকালে ব্রিটিশ আমলে লাহোর-পেশোয়ার রেলপথ নির্মাণের কাজে ব্যবহৃত হয়।
পটভূমি
থাম্ব|কোরোটিক শ্লোকগুলি সোনোটাপে মার্বেলে অন্তর্ভুক্ত মেহের-উন-নিসা নূরজাহান (অর্থ "জগতের আলো") উপাধিতে ভূষিত ছিলেন। তিনি ছিলেন আসমত বেগম এবং তার স্বামী মির্জা গিয়াস বেগের চতুর্থ সন্তান, যারা দু'জনেই পারস্য থেকে এসেছিলেন। তিনি প্রথম জীবনে মাত্র ১৭ বছর বয়সে উজ্জ্বল সামরিক কর্মজীবনের জন্য বিখ্যাত শের আফগান আলী কুলি খান ইসতালজু নামের এক ব্যক্তিকে বিয়ে করেছিলেন। তিনি একটি কন্যার জন্ম দেন তার নাম লাডলি বেগম যে ১৬০৭ সালে মারা যান। তার বাবা মুঘল সম্রাট আকবরের সেবা করেছিলেন, যিনি তাকে ইতমাদ-উদ-দৌলা ("রাষ্ট্রের স্তম্ভ") উপাধিতে ভূষিত করেছিলেন। তার ভাই আসিফ খান তার পরবর্তী স্বামী সম্রাট জাহাঙ্গীরের সেবা করেছিলেন। নূর জাহান ছিলেন সবচেয়ে শক্তিশালী মুঘল সাম্রাজ্ঞী। ১৬১১-১৬২৭ এর মধ্যে তাঁর রাজত্বকালে, তিনি কার্যকরভাবে মোঘল সাম্রাজ্যের বিস্তৃতি ঘটিয়েছিলেন, ধর্মীয় ক্ষেত্রে অবদান রেখেছিলেন এবং বিদেশের বাণিজ্যের ক্ষেত্রে সহায়তা করেছিলেন।
ইতিহাস
জাহাঙ্গীরের সঙ্গে ১৮ বছর বাস পর তিনি ৬৮ বছর বয়সে মারা যান এবং তাঁর জীবদ্দশায় সম্ভবত সমাধির বেশিরভাগ অংশ নির্মিত হয়েছিল। তিন লক্ষ টাকা ব্যয়ে সমাধিটি সম্পূর্ণ হতে চার বছর সময় লেগেছিল। মুঘল সিংহাসনে শাহ জাহানের আরোহণের পরে, তাকে বার্ষিক ২,০০,০০০ টাকা ভাতা প্রদান করা হত। তার ও শাহজাহানের মধ্যকার দুর্বল সম্পর্কের পরিপ্রেক্ষিতে, মনে করা হয় সম্ভবত তাঁর বার্ষিক ভাতা থেকে তিনি তাঁর সমাধির নির্মাণের জন্য অর্থ ব্যয় করেছিলেন।